runetrust/blame-folketinget-dk huggingface dataset:
Claus Hjort Frederiksen (V), 2003-05-08:
Dele af sygefraværet står ikke umiddelbart til at ændre, alle bliver syge en gang imellem, hvad enten det er influenza, et brækket ben eller mere alvorlig sygdom, men størrelsesordenen er ikke desto mindre udtryk for et iøjnefaldende spild, såvel økonomisk som ikke mindst menneskeligt.
Henning Hyllested (EL), 2012-11-07:
Det glæder mig selvfølgelig, at transportministeren er enig med mig i de sådan mere generelle målsætninger, og det var faktisk også dem, som jeg gerne ville sætte lidt under debat, for jeg synes, at det var en lidt spøjs melding, selvfølgelig på et konkret spørgsmål, som tager udgangspunkt i situationen på Fyn.
Anders Kronborg (S), 2023-04-20:
Det synes jeg sådan set, om man så må sige, styrker rammevilkårene i forhold til branchen, så de ved, hvad de har at se ind i, så længe det ikke bare er en smal aftale, og det er også derfor, at jeg, både når vi har snakket landbrug og andre ting inden for det grønne, har været stor fortaler for, at de her aftaler, vi laver inden for det grønne, bliver brede, for så ved man også, at uanset hvad der sker inde i det her hus, så står aftalerne ved magt efter et folketingsvalg.
Michael Aastrup Jensen (V), 2007-05-29:
Men faktum er jo, at en arbejdsgruppe, som, undskyld jeg siger det, nok ved lidt mere om området end de fleste af folketingsmedlemmerne gør, jo decideret har drøftet det her indgående og har fundet frem til en løsningsmodel, som sagde tre plus tre klip plus en kraftig forøgelse af bøderne.
Villy Søvndal (SF), 2002-05-30:
Venstres oplysninger er, at dette område blev løftet med 0,5 mia. kr., og som Venstres ordfører meget rigtigt har gjort opmærksom på, løfter man det nu med kun 250 mio. kr. om året, hvilket også i den skole, jeg har gået i, er ca. halvdelen af løftet indtil nu.
Ole Birk Olesen (LA), 2020-06-11:
Lad os f.eks. tage et hus i Gentofte, som i 2020 er belagt med en samlet boligskat på 62.200 kr. Med det, som vi har aftalt her, vil det falde fra 62.200 kr. til 60.500 kr. næste år – altså et fald på næsten 2.000 kr. allerede næste år.
Simon Kollerup (S), 2018-10-04:
Og man behøver jo ikke at samle 90 mandater for at få sin regering til at være med på det, og derfor er mit spørgsmål selvfølgelig: Hvis vi bevæger os fra Det Konservative Folkeparti til regeringen, er det så regeringens mål fortsat at sænke topskatten eller helt at afskaffe den?
Holger K. Nielsen (SF), 2018-11-15:
F.eks. har BT i dag en kritik fra Amnesty International i forhold til en helt konkret sag, hvor de påviser, at man kommer i modstrid med en lang række konventioner og en masse lovgivning, fordi familiens enhed er en vigtig forudsætning for at se på, hvordan vi skal håndtere de her ting.
Karina Lorentzen Dehnhardt (SF), 2022-05-06:
Her bemærker vi, at Justitsministeriet har taget Sø- og Handelsrettens ønske om præcisering til følge, så det nu klart fremgår, at hvis en stor del af skyldnerens gæld er studiegæld og skyldneren ikke har øvrig gæld fra en erhvervsvirksomhed, kan afdragsperioden forlænges op til 6 år.
Mette Gjerskov (S), 2012-06-06:
Jeg har bl.a. på baggrund af drøftelsen på det samråd, der blev nævnt fra hr. Esben Lunde Larsens side, dobbelttjekket og krydstjekket, og det står fuldstændig klart også fra kommunernes side, at de anerkender, at kommunen er ansvarlig vandløbsmyndighed i den enkelte kommune, der bl.a. konstaterer og vejleder i særlige tvivlstilfælde, om et konkret vandløb er et vandløb i vandløbslovens forstand.
René Skau Björnsson (S), 2010-04-08:
Fru Vivi Kier vil også kunne finde en konservativ borgmester, der kritiserer de aftaler, der er indgået, og som gør, at kommunerne er nødt til at dreje på de forskellige knapper, de nu har, bl.a. indtægtsknappen, hvilket går ud på, at man hæver priserne for skolefritidsordninger, for ældremad og de andre steder, hvor man som kommunalbestyrelse har mulighed for det.
Jens Rohde (KD), 2021-10-29:
Det er jeg nødt til at sige med den skideballe, der kom fra formanden, og så vil jeg samtidig lige have lov til – uanset om jeg får lov til det eller ej – at sige, at det jo er en interessant planlægning, man laver i dette høje Ting: at man har to sager på i dag, på en fredag, når vi i går sluttede sådan relativt tidligt på eftermiddagen.
Flemming Møller Mortensen (S), 2018-11-09:
Så gav jeg i min ordførertale udtryk for, at vi i Socialdemokratiet har en betænkelighed i forhold til regionernes mulighed for at opfylde kriterierne i nærfinansieringsprincippet, som der er lagt op til, for det afhænger jo i meget høj grad af den indsats, som kommunerne og de praktiserende læger skal stille op til.
Torsten Schack Pedersen (V), 2009-05-28:
Men for at sikre den sociale balance har regeringen og Dansk Folkeparti taget en lang række konkrete initiativer i skattereformen: en grøn check, der kompenserer for stigende energiafgifter, højere grænse for friplads i daginstitutioner, et højere pensionstillæg til pensionister og førtidspensionister.
Marcus Knuth (KF), 2020-12-10:
Så hvorfor ikke stemme gult og sige: Der er nogle, vi gerne vil, og nogle, vi ikke vil – i stedet for at stemme rødt, for så stemmer man jo de facto nej til hele listen, når nu der er den mellemvej, der hedder gult, og synspunktet om, at nogle vil man gerne give til, og nogle vil man ikke give til?
May-Britt Kattrup (LA), 2018-04-26:
Ordføreren sagde, at de ældre ikke er så optaget af, jeg tror, det var logoet på tøjet eller sådan noget lignende, men vil ordføreren bekræfte, at over halvdelen, ca. 60 pct., rent faktisk ønsker og værdsætter et frit valg, altså at det på trods af alle de problemer, der har været, stadig væk er over halvdelen, ca. 60 pct., som ønsker et frit valg?
Nick Hækkerup (S), 2021-02-09:
Civile medarbejdere er bl.a. med til at understøtte samarbejdet med lokale aktører som skoler, kommuner, klubber, beboere, og medarbejderne er sammen med politikredsenes politiuddannede personale med til at øge politiets tilstedeværelse i de mest belastede områder.
Lene Espersen (KF), 2004-11-23:
Der gjorde jeg det på rådsmødet i går, at jeg dels udnyttede muligheden for under fire øjne at drøfte sagen med den nyudnævnte kommissær, der har ansvaret for området – og det er jo ikke fru Mariann Fischer Boel, det er den nye cypriotiske kommissær – dels under selve rådsmødet også påpegede, at jeg håbede på, at den nye Kommission tager emnet op.
Kristian Jensen (V), 2003-09-09:
Når vi foreslår, at man ændrer på en del af reguleringsmekanismen til SU'en, sådan at vi i stedet for at give bredt til alle målretter støtten til dem, der for alvor har brug for det: studerende på barsel, enlige mødre, enlige fædre, altså enlige forsørgere generelt, ja, så er SF's forslag at sige: Nej, uha, det vil vi slet ikke være med til. Når der endelig kommer et forslag om at fokusere på dem, der er mest trængende, så står SF af i stedet for at gå kreativt ind i det.
Lene Espersen (KF), 2009-11-03:
Jeg vil sige til hr. Frank Aaen, at jeg kan høre, at hr. Frank Aaen helt har opgivet at diskutere clearingcentraler, og det er jo selvfølgelig, fordi hr. Frank Aaen har en dårlig sag, fordi hr. Frank Aaen ikke har sat sig ordentligt ind i, hvad det egentlig handler om.
Poul Nyrup Rasmussen (S), 2000-04-06:
Og inden jeg vil foreslå, at justitsministeren følger op, vil jeg derfor gerne i denne forespørgsel slå følgende fast: Regeringen er i dialog med befolkningen, en dialog, der skal sikre, at velfærdssamfundet svarer til befolkningens ønsker og behov, og vi ønsker på ingen måde at afskære befolkningen fra indsigt i samfundets vigtige forhold.
Mette Thiesen (NB), 2020-05-07:
Det leder mig sådan set hen til mit spørgsmål, for nu blev der tidligere nævnt det her med industriens overenskomst, og industriens overenskomst, som jo altså også er forhandlet af 3F, ligger noget lavere end det samlede omkostningsniveau på ca. 120 kr. i timen.
Villy Søvndal (SF), 2012-01-20:
Der er det ærgerligt, at hr. Søren Espersen ikke havde mulighed for at deltage i den udmærkede session, vi havde i Udenrigsministeriet for medlemmer af Udenrigspolitisk Nævn, med muligheden for at blive lidt klogere på udviklingen i de forskellige lande på det her område.
Lissa Mathiasen (S), 2004-11-18:
Jeg tror også, at det vil skærpe opmærksomheden om Danmarks forpligtelser ifølge de internationale konventioner hos dommere, advokater og centraladministrationen, ligesom det vil styrke det enkelte menneskes retsstilling, idet det vil tydeliggøre, at man som borger har adgang til selv at påberåbe sig konventionen direkte over for domstolene m.v.
Pernille Vermund (NB), 2022-05-05:
Samtidig har man så for to lovbehandlinger siden forlænget en ordning, hvor vi giver særlige tilskud til danske virksomheder og laver særlige forløb for folk, der kommer fra de muslimske lande, fordi man erkender, at der er nogle sproglige og nogle kulturelle barrierer for, at de kommer ind på det danske arbejdsmarked.
Karen Jespersen (S), 2001-01-10:
Det er virkelig krydsforhør ned i mindste detalje og med papirer frem og tilbage osv., Dér må man sige, at jeg oplever, at der virkelig bliver ledt efter alt, og det skal de også, dem, der står for det, men de har altså ikke kunnet finde, at konventionerne bliver overtrådt - og det skal de selvfølgelig heller ikke - men de siger, at vi skal følge det nøje, og det gør vi også.
Kirsten Brosbøl (S), 2006-12-07:
Det er jo bemærkelsesværdigt, at det svar, vi får fra hr. Peter Christensen på Enhedslistens spørgsmål her, er et stort forsvar for nogle af de mekanismer, som nu bevislig, efter vi har set flere rapporter, påviser, at kontanthjælpsloftet bl.a. ikke har den effekt, som Venstres ordfører bliver ved med at påstå at det har, nemlig at få flere folk i arbejde.
Naser Khader (LA), 2008-11-21:
Det er ikke betryggende, hvis de går frit omkring, uden at politiet har styr på dem, men tvivlen om de retssikkerhedsmæssige aspekter og proportionaliteten i sanktionerne gør, at jeg synes, vi skal tage os den nødvendige tid til at gøre lovarbejdet ordentligt.
Marcus Knuth (V), 2015-11-20:
Det vil sige, at hvis tusindvis af mennesker kom til Danmark på kort tid og nogle af dem måske endda ønskede at gøre noget ondt her i Danmark, så ville ordføreren bare sige, at hvis vores myndigheder ikke har nok kontrol med situationen, så vil man bare lade de her mennesker gå rundt på må og få i Danmark uden kontrol, uden at vide, hvem de er, eller hvad de vil.
Jann Sjursen (KRF), 2000-12-07:
Men jeg tror nu alligevel, at det er et spørgsmål, om man ikke kunne opnå det selv samme møde med sociale myndigheder andetsteds i en institution, med forældre, med voksne, som kunne tage fornødne samtaler med de unge mennesker og give dem andre ideer i hovedet end netop det at begå kriminalitet.
Søren Espersen (DF), 2014-08-27:
At noget tyder på, at det ikke er tilfældet, viser det svar, som udenrigsministeren gav mig, da jeg spurgte – det er det, der hedder spørgsmål 10 – om danske jihadister, som tages til fange af kurderne, vil få tilbudt dansk konsulær hjælp, hvis de kommer i knibe.
Peter Skaarup (DF), 2013-03-13:
Som nævnt mener Dansk Folkeparti slet ikke, at vi bør have nogen forældelsesfrister, når det gælder sager om sexmisbrug af børn, for de er så forfærdelige, så afskyelige, at man må have mulighed for at kunne føre sager, også hvis man kommer lidt op i alderen, og selvfølgelig også fordi der nu til dags er bedre bevismuligheder, end der har været tidligere.
Bent Hindrup Andersen (EL), 1997-11-26:
Men når man nu var i gang, burde man nok også have overvejet muligheden for at give personer i aktivering valget mellem at blive stående i deres oprindelige a-kasse og den a-kasse, der hører til det område, hvori de aktiveres. For mange er det et problem, at de ikke har noget tilhørsforhold til den nye a-kasse og derfor også har vanskeligheder med at søge relevant hjælp til et videre forløb.
Søren Søndergaard (EL), 2004-03-31:
Jeg vil bare lige gentage mit spørgsmål, for jeg snakker sådan set ikke om terrorisme i Danmark eller indvandrerlovgivning, jeg spørger helt konkret: Hvad har Dansk Folkeparti gjort for at understøtte de kræfter i Irak, som kæmper mod den stigende fundamentalisme, herunder mod, at kvinder bliver tvunget til at gå med slør, som er noget, der er eksploderet her i den seneste periode?
Ole Donner (DF), 2000-01-14:
Så vil jeg godt spørge hr. Heiselberg: Er hr. Heiselberg så ikke enig med mig i, at så bør man i fremtidige diskussioner tage det meget vigtige argument ind, som fru Margrete Auken kom med? For der er intet behov for at lave begrænsninger for, at man kører ind til byen, hvis der virkelig er så meget plads.
Marcus Knuth (V), 2018-05-23:
Det medfører i sagens natur, at asylansøgere skal flytte center i løbet af deres tid i systemet, og selvsagt jo mere man samarbejder med myndighederne fra dag et i asylfasen eller hvis man har fået afslag, jo mere smidigt er systemet, og jo bedre er det ofte også for børnene.
Pia Kjærsgaard (DF), 2006-03-29:
Nu bemærkede jeg, at integrationsministeren sagde, at Socialdemokraterne kunne føle sig krænket over et eller andet udtryk, men der er jo ikke nogen socialdemokrater til stede, i hvert fald her i Folketingssalen, så jeg tror ikke, ministeren skal holde sig tilbage med hensyn til at sige, hvad ministeren mener.
Sofie Carsten Nielsen (RV), 2011-12-15:
Jeg har ikke nogen som helst radikale problemer med at sige, at vi altså er nødt til at finde ud af helt præcis, hvad der juridisk er op og ned i det her for et ikkeeuroland, før vi kan sige, om det er en god idé at tilslutte sig det hele eller dele af det.
Peter Duetoft (CD), 1998-09-08:
Jeg vil godt i dag så skarpt, som jeg overhovedet kan, advare regeringen imod at gentage kunststykket fra pinsepakken, nemlig at gå ud og lege og lave store forlig med hr. Frank Aaen fra Enhedslisten og endnu en gang dele Folketinget op i to halvdele, så man med en enkelt stemmes flertal skal stemme reformer eller en finanslov hjem.
Kristian Thulesen Dahl (DF), 2012-04-26:
F.eks. sagde Joschka Fischer, tidligere tysk udenrigsminister fra De Grønne, hvis arbejde jeg ved at SF har beundret meget, jo her på et møde: »Kun Europa har haft et strukturelt problem ved at komme ud af finanskrisen. Vi har en fælles valuta, men ikke en fælles finanspolitik og ingen fælles regering.
Jonas Dahl (SF), 2014-06-10:
Derfor ville jeg egentlig gerne høre Det Radikale Venstre, om man vil være med til at finde en holdbar, permanent løsning på dagpengeproblemet, hvor man sænker genoptjeningsperioden til 6 måneder igen og derved belønner folk, der gør en ekstra indsats, f.eks. tager et barselsvikariat eller sæsonarbejde af den ene eller anden art, og rent faktisk giver dem en chance for igen at blive en del af dagpengesystemet.
Lisbeth Bech-Nielsen (SF), 2021-10-12:
Det er klart, at man ikke kan blive ved med at forlænge betalingsfristen for evigt; det ville hverken være rimeligt over for skatteborgerne eller over for de virksomheder, som måske netop har afstået fra at tage et lån på grund af udsigten til en kort betalingsfrist.
Flemming Møller Mortensen (S), 2015-10-21:
Mit spørgsmål til ministeren er: Vil ministeren gøre noget på det her komplicerede og følsomme område, så regionerne får en praksis, som forældrene, som familierne vil kunne forstå, for på patienthotellet i USA undrer man sig over, hvorfor der er forskellig praksis i Danmark, når situationerne er ens?
Pelle Dragsted (EL), 2015-12-16:
Det er jo allerede den 27. oktober, at Ældre Sagen første gang informerer om de forfærdelige konsekvenser af det her indgreb, og alligevel lader man det køre videre med det resultat, at der sidder tusinder af folkepensionister, førtidspensionister og mennesker med handicap derude og har kunnet se frem til, at der skulle hives penge op af deres lommer.
Carina Christensen (KF), 2005-03-29:
Det vigtigste er, at hvis en bestyrelse på et stort gymnasium i eksempelvis Odense træffer en beslutning om kapaciteten, som simpelt hen vil kvæle et eller flere udkantsgymnasier, kan ministeren gribe ind og sikre, at det ikke sker, så de små udkantsgymnasier ikke bliver skadet.
Mai Villadsen (EL), 2020-01-31:
Og det forarger mig nærmest, når det bliver sagt næsten i samme sætning, hvor ordføreren siger, at man skal benytte sig af kvoteannulleringer for at opnå et klimamål i Danmark; noget, som fagligheden, som Klimarådet, altså som den tidligere formand for Klimarådet, Peter Birch Sørensen, jo sagde ikke er en god idé, fordi systemet er i stykker.
Jens Joel (S), 2013-04-04:
Folketingets Europaudvalg, som jeg selv sidder i, har jo under hele processen, kan man sige, både med åbningsskrivelse, fortrolige dokumenter med regeringens svar på åbningsskrivelsen og de begrundede udtalelser med svarene herpå været inddraget i den dialog, der har været med EU om det konkrete forslag.
Svend Auken (S), 1997-12-04:
Men det flertal her i Folketinget og det flertal, der findes i mange andre lande, som vil slås for et bedre miljø, har fået nogle bedre redskaber til at opnå resultater, og det er derfor, der for bl.a. regeringen at se er tale om en bedre traktat end den, der gælder i øjeblikket.
Kenneth Kristensen Berth (DF), 2017-04-20:
Jeg vil gerne sige, at min bekymring er, at den debat omkring regningen, altså hvor lang tid Storbritannien skal betale, og hvad de har forpligtet sig til, kommer til at være så stor en anstødssten – fordi der ikke er nogen, der har nogen løsninger på, hvordan regningen skal samles op – at det kommer til at blokere for fremskridt i forhold til forhandlingerne om Storbritanniens relationer fremadrettet.
Nicolai Wammen (S), 2021-12-22:
Det er jo også en måde, hvorpå vi kan være med til at bekæmpe ulighed og sikre ordentlige muligheder for, at alle børn, uanset hvilken baggrund man har, og uanset hvor i landet man bor, får nogle chancer for at få et godt liv, hvilket vi synes at der er behov for at vi gør mere for at de får, end tilfældet er i dag.
Per Clausen (EL), 2007-12-05:
Det, vi vel også kan konstatere, er, at DONG med den meget miljøbevidste klimaministers støtte forlænger den periode, hvori vi er afhængige af fossile brændstoffer, ved at investere i fossile brændstoffer i Østtyskland, hvor ikke Enhedslisten alene, men også Det Europæiske Miljøagentur jo meget klart siger, at det faktisk er en usædvanlig dårlig idé, og at det burde man lade være med at gøre.
Kuupik Kleist (IA), 2003-06-03:
Vi ville gerne have haft, at grønlændere og færinger som privatpersoner og institutioner med tilknytning til Grønland og Færøerne og sygehuse, fængsler og lignende, hvor vores borgere var anbragt, skulle kunne indføre mere end de 5 kg personligt forråd, som er tilladt i dag.
Kristen Touborg (SF), 2010-05-27:
Det er jo regeringens mål, at vi skal have flerdoblet arealet med økologi inden for de nærmeste år, og man kommer ikke uden om, at vi har et problem i sammenhæng med, at vi både vil have økologi og gmo'er, for vi kan komme i den situation, at vi bliver nødt til at vælge, om vi vil det ene eller det andet.
Merete Dea Larsen (DF), 2016-10-12:
Det er ikke, fordi vi mener, at der nødvendigvis skal være en pisk, men vi mener, at det er hensigtsmæssigt, at der om ikke andet er en form for midtvejsstatus, så vi kan se, om de her besparelser rent faktisk bliver realiseret, og hvorvidt de forskellige boligselskaber lever op til deres del af effektiviseringerne.
Kristian Thulesen Dahl (DF), 2006-10-05:
To ting: Den ene er, at det selvfølgelig er en diskussion værd, hvad man kalder skattelettelser, om man kalder reduktioner i forældrebetalingen, altså den takst, der må tages fra kommunens side over for forældrene, en skattelettelse eller en skattestigning.
Marianne Pedersen (V), 2004-05-25:
Der er eksempelvis etableret nogle videnscentre, der bliver etableret nogle iværksætterakademier, således at der bliver udbudt flere uddannelser rundtomkring i regionerne forhåbentlig til stor glæde for erhvervsudviklingen og iværksætteriet, som er dér, hvor vi lægger vores lod til at fremme ...
Ulla Tørnæs (V), 2004-04-28:
Så vil jeg gerne understrege, at jeg har en ganske glimrende dialog med de forskellige friskoleforeninger, og jeg er af den opfattelse, at de deler de synspunkter, jeg har givet udtryk for her, i hvert fald bakker de op om den lovgivning, som eksisterer p.t. Hermed sluttede spørgsmålet.
Jakob Ellemann-Jensen (V), 2019-03-28:
Jamen jeg står sådan set fast på, at når vi har den fornødne dokumentation – der mener jeg altså ikke vi er endnu, men lad os endelig tage en drøftelse omkring det – for, hvilke dyrearter der er sansende væsener, herunder insekter og snegle, så skal de selvfølgelig også være omfattet på lige vilkår.
Anni Matthiesen (V), 2016-12-01:
Det er altså meget glædeligt, at arbejdsmarkedets parter sammen med den tidligere Venstreregering tog det fælles ansvar for at sikre, at fremtidens unge også får plads på arbejdsmarkedet, og jeg vil også gerne på Venstres vegne kvittere for, at arbejdsmarkedets parter på den måde var med til at tage det her ansvar.
Ole M. Nielsen (KRF), 2002-04-12:
Alle har jo argumenteret for, at vi skal have en vurdering, som er nøgtern og ordentlig, og at borgerne skal have en ordentlig retssikkerhed, de skal have tryghed ved systemet. Men det her hænger jo nøje sammen med regeringens skattestop og selvfølgelig også med lovforslag nr. L 100, som omhandler ejendomsværdibeskatningen.
Ole Sohn (SF), 2002-05-14:
Den her sag må undre alle lige bortset fra en meget, meget snæver kreds af forhandlere i et eller andet forligslokale, for det er endnu ikke lykkedes mig at finde en eneste i den her forsamling eller en eneste ude på Sjælland, som synes, at forslaget her er til gavn for pendlerne i Storstrøms Amt, Vestsjællands Amt og Roskilde Amt.
Frank Jensen (S), 1997-11-05:
Jeg kunne også godt tænke mig, at vi fik sikret et vist antal boliger, som Kriminalforsorgen skal råde over, hvor man kunne udsluse folk, der har siddet i danske fængsler og har kunnet holde sig fri af narkotika, og hvor de var under opsyn, når de kom ud af fængslet for at sikre, at de blev holdt væk fra pusherne.
Bertel Haarder (V), 2008-03-25:
Jeg tror, at fru Johanne Schmidt-Nielsen misforstod fru Marianne Jelved, der gik imod det foregående forslag, men sagde, at hvis det foregående forslag blev vedtaget, skal dette forslag naturligvis vedtages, fordi der skal være parallelitet mellem de krav, vi stiller til det offentlige, og de tilbud, vi muliggør for de private skoler.
Bjarne Laustsen (S), 2003-04-09:
Så vil jeg gerne have et svar på: Hvad vejer tungest for ministeren: Det at undgå ulykker og sygefravær som følge af dårligt arbejdsmiljø, eller en lillebitte smule, som hr. Bent Bøgsted var inde på, at få udfyldt nogle APV-lister?
Ellen Trane Nørby (V), 2010-05-06:
Her sikrer vi, at kvinder uafhængigt af etnisk baggrund får lige muligheder for at indgå i samfundet, bliver oplyst om deres rettigheder, så de ved, at i Danmark skal man ikke finde sig i vold, at i Danmark har alle ret til en uddannelse, og at vi i Danmark har nogle helt basale og meget værdifulde rettigheder, som gælder alle uafhængigt af køn og etnicitet.
Marie Krarup (DF), 2021-04-08:
Hvis man samtidig har ordninger, sådan som vi desværre har, hvor man kan udsætte hjemsendelse, hvis man er i arbejde, så bliver den her igu-uddannelse jo simpelt hen en fabrik, der omdanner flygtninge til indvandrere, som kan blive her i længere tid, og det kan vi simpelt hen ikke være med til.
Bent Bøgsted (DF), 2021-01-12:
Det her lovforslag kommer jo der, hvor den tidligere forlængelse i dagpenge- og sygedagpengeloven udløber, og det betyder, at dem, der har mistet deres job, eller som går på dagpenge på grund af coronareglerne, kan få et par måneder mere, hvor de er sikre på, at de får dagpenge, og at de ikke kommer ud i ressourceforløb, hvor de får sygedagpenge.
Kamal Qureshi (SF), 2002-05-30:
Jeg må bare sige, at jeg vil som folkevalgt have lov til at mene hvad jeg vil om, hvad hr. Søren Krarup siger, uden at indgå i en teologisk diskussion om, hvilke forskelle der er mellem den ene reaktionære fløj i Danmark og den anden reaktionære fløj i Danmark.
Steen Gade (SF), 2015-02-24:
Da jeg deltog i sidste klimatopmøde i Lima, var Danmark jo også vært for en workshop, hvor vi netop var ude sammen med erhvervet og fortælle historien til resten af verden: Ja, vi kan godt sejle med skibe, der er meget mere energiøkonomiske, og som forurener meget mindre, og som tager meget mere hensyn til miljøet.